**Holmlia** ligger helt syd i Oslo i bydelen Søndre Nordstrand og er blant Oslos største og nyeste drabantbyer/boligstrøk. 

Den første innflyttingen i forbindelse med drabantbyutbyggingen skjedde høsten 1980 på Sloreåsen. 

Navnet stammer fra Holmlia stasjon, med samme navn på Østfoldbanen, som igjen er konstruert av gården Holm kombinert med husmannsplassen Lia. Det første forslaget, *Holm stasjon*, ble avvist av Jernbaneverket fordi Vestfoldbanen allerede hadde en Holm stasjon

```
Området består av omkring 4 500 leiligheter med til sammen over 12 000 beboere og ble hovedsakelig utbygd i 1980-årene. 
```

Holmlia har en sentral beliggenhet ca. én mil fra bysentrum. Det tar ca. 13 minutter med tog til Oslo S. 
Stasjonsområdet med trappen er tegnet av NSB Arkitektkontor v/ Arne Henriksen. Prosjektet mottok Houens fonds diplom for 1988. Den nye Holmlia stasjon, som ble anlagt noen hundre meter nord for den gamle stasjonen, ble tatt i bruk i juni 1982.

Befolkning
----------

Gjennomsnittsalderen til Søndre Nordstrands beboere er lav. Nesten halvparten av beboerne er under 30 år, og ca. 27% er barn under 15 år. Holmlia er et av de mest internasjonale strøkene i Norge og representerer mange ulike nasjonaliteter.

Holmlia har et bredt fritidstilbud for barn og ungdom. Blant annet:

* Søndre Aas Gård
* Fritidsklubb (kommunal)
* Organisert idrett (Taekwon-Do, brasiliansk jiu-jitsu og minst en annen sportsklubb)

Holmlia Idretts- og svømmehall – er kommunal og åpent for både barn og voksne.

Holmlia senter
--------------

Senteret ble åpnet i desember 1982. Området foran Holmlia senter er knutepunkt for flere bussruter. Senteret består av flere bygninger rundt en åpen plass og 
har et utvalg butikker som dagligvarehandel, Vinmonopol, bokhandel, blomsterbutikk osv. Holmlia politipost, som ble opprettet i 1984, har også kontorer på senteret. Politiposten er et "servicekontor" for Manglerud politistasjon og er en del av stasjonens kriminalitetsforebyggende arbeid.

November 2021 åpnet nye Holmlia senter.

Søndre Aas gård
---------------

Søndre Aas Gård og Miljøsenter ligger i Rosenholmveien 11 og er en miljøgård for barn og voksne i alle aldre. Gården ble overtatt av Oslo kommune i 1970, og planen var at det skulle bygges boliger på området. Ansatte ved Ungdomskontoret grep fatt i saken og det ble etter hvert et levende miljø på gården. Den har i dag 18 hester av forskjellige norske raser, gammelnorske spelsauer går ute hele året. To purker bor på gården og formerer seg stadig. Gården har ellers flere forskjellige typer høns og påfugl

Stasjonsområdet med trappen
* Stabburet. Her er det kafe med servering av vafler o.a.Stabburet. Her er det kafe med servering av vafler o.a.
* Oversiktsbilde med hestene i forgrunnenOversiktsbilde med hestene i forgrunnen
* VåningshusetVåningshuset
* Hus på gårdenHus på gården
* Her holder hønsene tilHer holder hønsene til
* Gården i 2021Gården i 2021

Se også
-------

* Holmlia kirke
* Holmlia ungdomsskole
* Holmlia holdeplass
* Bydel Søndre Nordstrand
* Holmlia-drapet

Referanser
----------

1. ↑  Om Holmlia
2. ↑  Stiftelsen Holmlia Nærmiljø, nr.3 sept. 2009, s.20-21
3. ↑ . Søndre Aas Gård

Litteratur
----------

* Stiftelsen Holmlia Nærmiljø[*klargjør*]
* Stiftelsen Holmlia Nærmiljø, nr.3 sept. 2009 (Papirform)
* Nordskrenten borettslag – Om Holmlia[*klargjør*]

Eksterne lenker
---------------

* (en) Holmlia – kategori av bilder, video eller lyd på Commons Rediger på Wikidata
* Holmlia senter

  

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |